આ પ્રકારનાં સ્વ-મદદનાં પુસ્તકો વિષે નિષ્ણાતોમાં બે મત છે. કોઈ એમ પણ કહે છે કે આ પુસ્તકો ખોટી આશા આપે છે; પણ એક વાત જરૂર કહી શકાય કે આ બધાંથી વ્યક્તિગત વિકાસ સાધવામાં અને વ્યક્તિગત સંબંધો અને તેની જાળવણીમાં મદદ થાય છે અને પોતાનાં નબળાં અને સબળાં પાસાં તરફ જરૂર ધ્યાન ખેંચાય છે. સાથે સાથે એ પણ સ્વીકારવું રહ્યું કે આ પ્રકારનાં પુસ્તકો કોઈ એક સમૂહ કે જૂથને એકસરખાં કામ ન લાગી શકે કારણ કે તે વ્યક્તિગત ધોરણે જ લાગુ પડી શકે અને કામ લાગી શકે છે.